​​ນັກແລ່ນ​ສະ​ກີ Maze ແລະ Gisin ຕ່າງກໍຄວ້າ ເອົາຫຼຽນ​ຄໍາ ໄປຄອງ (ສະໄລດ໌/ວີດີໂອ)
​ນັກກິລາທັງສອງ ໄດ້​​ແຂ່ງແລ່ນສະ​ກີລົງພູ ປະເພດ alpine ໃນ​ວັນ​ພຸດ​ມື້​ນີ້​ ໂດຍຕ່າງກໍໃຊ້​ເວລາ 1 ນາທີ ​ແລະ 41.57 ວິນາທີ.
Tina Maze ຈາກ Slovenia ແລະ Dominique Gisin ຈາກ Switzerland ໄດ້ ກາຍມາເປັນນັກແລ່ນສະກີ ປະເພດ alpine ໃນປະຫວັດສາດກິລາໂອລິມປິກ ທີ່ໄດ້ຮັບຄະແນນ ສະເໝີກັນ ຄວ້າເອົາຫຼຽນຄໍາໄປຄອງ ເປັນເທື່ອທໍາອິດ ນັກກິລາທັງສອງ ໄດ້ແຂ່ງແລ່ນສະກີລົງພູ ປະເພດດັ່ງກ່າວ ໃນວັນພຸດມື້ນີ້ ໂດຍຕ່າງກໍໃຊ້ເວລາ 1 ນາທີ ແລະ 41 57 ວິນາທີ ສ່ວນນາງ Laran Gut ຈາກ Switzerland ເກືອບໄດ້ ຄະແນນ ທໍ່ກັບບຸກຄົນທັງສອງ ຊຶ່ງນາງໄດ້ເຂົ້າເສັ້ນໄຊ ຊ້າກວ່າແຕ່ພຽງ ນຶ່ງສ່ວນສິບຂອງວິນາທີ ເທົ່ານັ້ນ ເຄີຍມີການສະເໝີກັນ 3 ຄົນ ຍາດເອົາຫຼຽນເງິນ ໃນການແຂ່ງແລ່ນສະກີມາແລ້ວ ໃນໂອລິມປິກເມື່ອປີ 1998 ໃນວັນພຸດມື້ນີ້ເຊັ່ນກັນ Shani Davis ນັກແລ່ນສະເກັດຄວາມໄວ ຂອງສະຫະລັດ ໄດ້ພະຍາຍາມເພື່ອຈະຊະນະຫຼຽນຄໍາອັນທີ 3 ຂອງລາວ ໃນການແຂ່ງຂັນ ປະເພດ ຊາຍ 1,000 ແມັດນັ້ນ ນໍເວ ການາດາ ແລະເຢຍຣະມັນ ເວລານີ້ແມ່ນສະເໝີກັນ ຄືໄດ້ຮັບຫຼຽນຄໍາທັງໝົດ 4 ຫຼຽນ ນໍເວ ໄດ້ນໍາໜ້າການາດາ ໂດຍໄດ້ຮັບຫຼຽນທຸກປະເພດ ຮວມທັງໝົດ 11 ຫຼຽນ, ການາດາ ໄດ້ 9 ຫຼຽນ, ຕິດຕາມມາ ດ້ວຍ Netherland ທີ່ໄດ້ຮັບ 8 ຫຼຽນ ແລະສະຫະລັດໄດ້ 7 ຫຼຽນ ກົດບ່ອນນີ້ ເພື່ອເບິ່ງຂ່າວກ່ຽວກັບໂອລິມປິກ ເພື່ອຕື່ມ